Hoe jy grondgrype kan voorkom | Maroela Media
Dit is van kardinale belang dat alle grondeienaars en persone in beheer van grond moet weet wat hulle te doen staan in die geval van 'n grondbesetting. Hierdie dokument is 'n opsomming van die belangrikste voor­sorgmaatreëls en voorgestelde optrede. Weens komplekse wetgewing is dit belangrik om regsadvies by 'n praktiserende prokureur in te win sodra plakkers op grond begin woon. Om 'n praktiserende prokureur te gebruik wat nie in dié betrokke veld kundig is nie, sal nie wys wees nie. Die persoon moet oor die nodige ervaring en kundigheid beskik.
Individue het verskeie regte en middele om hul eiendomsreg te beskerm. In die praktyk raak dit egter moeiliker om as 'n individu al hierdie regte te gebruik. Hierdie dokument is dus geskryf vanuit 'n perspektief dat daar gesamentlike optrede deur individue binne die gemeenskap is, met ander woorde dat eiendomsreg beskerm kan word deur middel van 'n georganiseerde gemeenskapstruktuur. Praktiese riglyne oor hoe dit gedoen kan word, word in hierdie doku­ment uiteengesit.
Dit is makliker en goedkoper om grondbesetting te voorkom as om in uitgerekte regsgedinge vir uitsettings betrokke te raak. Die volgende kan help:
Raak by jou plaaslike AfriForum-struktuur en/of veiligheidsmaatskappy betrokke.
Wees paraat en bewus van alles wat op jou grond aangaan.
Patrolleer die area en versoek die buurtwag of veiligheidsmaatskappy om vir nuwe of vreemde strukture uit te kyk.
Indien daar wel werkers of besetters op jou grond woon, bekom soveel inligting as moontlik oor hulle (byvoor­beeld naamlyste en ID-afskrifte) sodat persone wat nie daar hoort nie maklik geïdentifiseer kan word.
Pas streng toegangsbeheer toe. Moenie toelaat dat vreemdelinge jou grond as 'n deurpad gebruik nie.
Dit is belangrik om 'n goeie verhouding met die plaaslike polisie te bou en skakel ook by jou plaaslike buurtwag­struktuur of gemeenskapspolisiëringsforum (GPF) in.
Indien jy tydelik nie op die grond kan wees nie, reël alternatiewe toesig deur byvoorbeeld jou buurtwag of veiligheidsmaatskappy. Moenie verkondig dat jy vir 'n bepaalde tyd uitstedig gaan wees nie.
Rekordhouding en die neem van foto's van onbekende persone en voertuie in die omgewing is belangrik. Meld ook die datum, tyd en plek aan waar die persone of voertuie opgemerk is. Stel jou plaaslike buurtwag of veiligheidsmaatskappy in kennis.
Dien klagtes i.t.v. die Wet op Betreding, 1959 (Wetno. 6 van 1959) by die polisie in teen alle onregmatige betreders.
Maak seker dat jy 'n bewys van ontvangs met die beampte se rang, naam, van en magsnommer kry wanneer jy die verklaring indien.
Skakel in by buurtwagte, plaaswagte en AfriForum-inisiatiewe vir veiligheid. Maak seker jy is betrokke by plaas­like veiligheidstrukture, ongeag die organisasie.
Onthou dat jou veiligheid altyd eerste kom. Jy moet konflik sover moontlik vermy. Indien jy bewus word van 'n grond­besetting, moet die SAPD, buurtwag, GPF en privaat sekuriteit dadelik in kennis gestel word. Kommunikasie moet verkieslik ook op skrif plaasvind, sodat feite nie later ontken kan word nie.
Kontak ook jou bure, enige bestaande veiligheidstrukture en AfriForum. Dit kan raadsaam wees om 'n hofinterdik te probeer verkry voordat die persone intrek. Sluit alle hekke op die perseel en neem foto's van die slotte. Patrolleer die area en sluit alle hekke wat gesluit kan word.
Ek het net 'n vinnige vraag… Gaan die grondgrype slegs manifesteer as 'n paar plakkers wat kom strukture op slaan? Of gaan dit 'n kwaadwillige geweldadige verdrywing wees van die boere van hulle plaas af? Ek vermoed die laasgenoemde is die hartsmotief van die eff. Sal daar genoegsame tyd wees om al die bogemelde remedieë te implimenteer?
Gooi petrol reg rondom, en steek aan die brand.
In die ou Suid Afrika kon 'n mens 'n voordeur of 'n plaashuis toe stap, klop en vriendelik ontvang word. Nou hardloop die kriminele buite rond, en die onskuldiges sluit hulleself aand vir aand in hulle eie geboude tronke toe…en is agterdogtig oor alles en almal. Is dit hoe dit bedoel was in 1990???
As ek al hierdie dinge moet doen – wanneer gaan ek tyd kry om te boer?
Gaan kyk by Welkom en Odendaalsrus hoe daar oornag plakkers hul erfpenne op oop ongedienste plaasgrond ingeslaan en sinkhuise opgerig het sonder dat die munisipaliteit enigiets doen. Selfs nie die polisie het 'n vinger gelig oor hierdie grondbesetiing nie. Waarskynlik 'n EFF-aksie.